অগাস্ট কোঁৎ
অগাস্ট কোঁৎ (ফরাসি: Auguste Comte; ১৯শে জানুয়ারি, ১৭৯৮ – ৫ই সেপ্টেম্বর, ১৮৫৭) ঊনবিংশ শতাব্দীর একজন ফরাসি দার্শনিক, নীতিশাস্ত্রবিদ ও সমাজবিজ্ঞানী। যাকে সমাজবিজ্ঞানের জনক হিসেবে গণ্য করা হয়। তিনি সমাজবিজ্ঞানকে একটি স্বতন্ত্র বিজ্ঞান হিসেবে সৃষ্টি করতে প্রথমে এই বিজ্ঞানকে সোশ্যাল ফিজিক্স নামকরণ করেন। পরবর্তীতে এর নামকরণ করা হয় সমাজবিজ্ঞান। সমাজবিজ্ঞানে প্রথম বৈজ্ঞানিক পদ্ধতি ব্যবহারের জন্য তিনি চিরস্মরণীয় হয়ে আছেন।